অনেক মা-বাবা দুঃখ করে জানান, মোবাইল ইন্টারনেট এসব না থাকলে হয়ত বাঁচতাম। কিন্তু যে যুগ চলছে তাতে আবার এসব থেকে একেবারে দূরেও থাকা যায় না। সব মিলিয়ে এসব বিষয় তারা কিভাবে মোকাবেলা করবেন সে ব্যাপারে অনেকে দ্বিধাগ্রস্ত, অনেকে দিশাহীন। তবে অনেক অভিভাবক এবং শিক্ষক জানিয়েছেন খারাপ জিনিস সরকারিভাবে নিয়ন্ত্রণের পদক্ষেপ নেয়া উচিত। তা না হলে ভবিষ্যতে সামাজিক বিপর্যয় দেখা দিতে পারে।